Document ID: 31986R3339

*****
ΚΑΝΟΝΙΣΜΟΣ (ΕΟΚ) αριθ. 3339/86 ΤΗΣ ΕΠΙΤΡΟΠΗΣ
της 31ης Οκτωβρίου 1986
για την παράταση των προσωρινών μέτρων τα οποία εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 για ένα κοινό καθεστώς το οποίο θα εφαρμόζεται κατά τις εισαγωγές (1), και ιδίως το άρθρο 15 παράγραφος 1,
Μετά από διαβουλεύσεις στα πλαίσια της συμβουλευτικής επιτροπής που συστάθηκε από τον εν λόγω κανονισμό,
Εκτιμώντας:
ότι ο κανονισμός (ΕΟΚ) αριθ. 2565/86 της Επιτροπής (2) όρισε προσωρινά μέτρα που εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες· ότι τα μέτρα που προβλέπει ο κανονισμός αυτός δεν εφαρμόζονται παρά μέχρι τις 31η Οκτωβρίου 1986·
ότι οι λόγοι που ίσχυαν, όταν θεσπίστηκε ο κανονισμός αυτός, συνεχίζουν να ισχύουν·
ότι περιμένοντας να περατωθεί η συντελούμενη έρευνα, που απεδείχθη πιο περίπλοκη απ' ό,τι αρχικά αναμένονταν, το προσωρινό καθεστώς που θεσπίστηκε με τον κανονισμό (ΕΟΚ) αριθ. 2565/86 θα πρέπει να παραταθεί μέχρι τις 30 Νοεμβρίου 1986·
ότι, για λόγους συνέπειας, θα πρέπει να αυξηθεί ο όγκος των εισαγωγών που επιτρέπονται μέχρι την ημερομηνία αυτή από 15 000 σε 20 000 τόνους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού αριθ. (ΕΟΚ) 2565/86 η ημερομηνία « 31 Οκτωβρίου 1986» και η ποσότητα «15 000 τόνοι» αντικαθίστανται από την ημερομηνία «30 Νοεμβρίου 1986» και με την ποσότητα «20 000 τόνοι».
Άρθρο 2
Ο παρών κανονισμός αρχίζει να ισχύει την 1η Νοεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1986.

Labels: 3
18
6